વધુમાં રાહુલ ગાંધીએ કહ્યું કે નોટબંધીમાં કાળા નાણાંની વાત હતી. ગુજરાત અને સુરતમાં જે વાત બધાને ખબર છે તે વાત મોદીજીને ના ખબર પડી. તે વાત એ છે કે પૂરું કાળું નાણું કેસમાં નથી. આપણા વેપારી અને ખેડૂતો ચોર નથી. મોદીજી એ નોટબંધી કરી પણ કાળા નાણાં રિયલ એસ્ટેટમાં છે, જમીનમાં છે. અને જો મોદીજીએ નોટબંધી કરી તો સ્વિસ બેંકના એકાઉન્ટ વાળો એક પણ વેપારી જેલમાં કેમ ના ગયો. કેમ વિજય માલ્યા લંડનમાં ફરે છે તે કેમ નોટબંધીના કારણે જેલમાં ના ગયો. નોટબંધી વખતે તમને કોઇ શૂટબૂટ વાળો કેમ ના દેખાડો. તેમણે 2 ટકા જીડીપી ઉડાવી દીધી છે. તમારી મદદ કરવાના બદલે તમને બેંક લોન આપવાના બદલે તેમણે આ પછી ખોટી રીતે જીએસટી પણ લાગુ કરી.